Wakurdi

**Wakurdi** (kwa Kikurdi: گەلی کورد, *Gelî kurd*) ni watu wanaotumia lugha ya Kikurdi, moja kati ya lugha za Kihindi-Kiajemi wanaoishi hasa Mashariki ya Kati. 

## Kurdistan
Eneo lao linaitwa mara nyingi Kurdistan na limegawanyika kisiasa kati ya nchi za Uturuki mashariki, Irani kaskazini magharibi, Iraki kaskazini na Syria kaskazini. 

Hadi Vita Kuu ya Kwanza ya Dunia, Wakurdi wengi waliishi ndani ya maeneo ya Milki ya Osmani, idadi ndogo zaidi walitawaliwa na Uajemi. Milki zote mbili zilikuwa milki za Kiislamu ambako hakukuwa na mkazo wa utaifa au utamaduni maalumu. Hawakuwa na historia ya kujitazama kama taifa la pamoja wakiishi katika utaratibu wa jamii za kikabila zilizojitegemea na kutunza kiwango cha uhuru kutoka serikali za milki walimoishi. 

Katika kongamano la kupatana amani baada ya Vita Kuu ya Kwanza suala la Wakurdi lilijadiliwa lakini bila kupata suluhisho. Waligawanywa tu.

Baada ya ugawaji wa Milki ya Osmani mwaka 1918 walijikuta katika nchi ambako watu wengi walikuwa ama Waturuki, Waarabu au Waajemi walioathiriwa na itikadi ya utaifa. Wakurdi waliambiwa kujitazama kama raia wa nchi hizo na hivyo kuwa Waturuki, Waarabu au Waajemi. Hasa ndani ya Uturuki chini ya rais wa kwanza Ataturk kuwepo kwa Wakurdi kulikanwa, wenyewe waliitwa "Waturuki wa milimani". pote walikataliwa kuwa na shule ambako watoto wao wangejifunza lugha ya Kikurdi. 

Katika historia hii uko msingi wa upinzani wa Wakurdi uliotokea katika nchi zote wanapoishi kiasili. 

## Idadi
Idadi yao inakadiriwa kuwa milioni 30-45. Ndilo taifa kubwa kuliko lote duniani lisilo na nchi huru ya kwao. 

## Lugha na dini
Lugha yao ni Kikurdi, chenye lahaja mbalimbali.

Wengi wao hufuata dini ya Uislamu (hasa madhehebu ya Wasunni), lakini wako pia wafuasi wa dini ya jadi wanaoitwa Wayazidi, wafuasi wa imani ya pekee ya Ahl-e Hak, halafu Wakristo, Wayahudi na Wazoroasta wachache. 

## Tanbihi
## Vyanzo
* 
* 
* 
* 
* Barth, F. 1953. *Principles of Social Organization in Southern Kurdistan.* Bulletin of the University Ethnographic Museum 7. Oslo.
* Hansen, H.H. 1961. ''The Kurdish Woman's Life.* Copenhagen. Ethnographic Museum Record 7:1–213.
* Leach, E.R. 1938. *Social and Economic Organization of the Rowanduz Kurds.* London School of Economics Monographs on Social Anthropology 3:1–74.
* Longrigg, S.H. 1953. *Iraq, 1900–1950.* London.
* Masters, W.M. 1953. *Rowanduz.* Ph.D. dissertation, University of Michigan.
* McKiernan, Kevin. 2006. *The Kurds, a People in Search of Their Homeland''. New York: St. Martin's Press. ISBN|978-0-312-32546-6
* 
* 

## Marejeo mengine
* Samir Amin (October 2016). *The Kurdish Question Then and Now,* in Monthly Review, Volume 68, Issue 05
* *A People Without a State: The Kurds from the Rise of Islam to the Dawn of Nationalism,* by Michael Eppel, 2016, University of Texas Press

### Historia
* 

## Viungo vya nje
* Kurds, Encyclopædia Britannica.
* Kurd, Encyclopædia Britannica.
* The Kurds: People without a country, Encyclopædia Britannica.
* The Kurdish Institute of Paris Kurdish language, history, books and latest news articles.
* The Encyclopaedia of Kurdistan
* Istanbul Kurdish Institute 
* The Kurdish Center of International Pen 
* Kurdish Library, supported by the Swedish Government.
* Ethnic Cleansing and the Kurds
* The Kurds in the Ottoman Hungary by Zurab Aloian
* "The Other Iraq" Kurdish Information Website

; Suala la Wakurdi nchini Uturuki
* A report on the Kurdish IDP's – 2005
* A German newspaper's take on the Kurdish issue – 2005
* The Guardian – ''What's in a name? Too much in Turkey'' – 2001

Jamii:watu wa Uturuki
Jamii:watu wa Irani
Jamii:watu wa Iraq
Jamii:watu wa Syria